b'\n_START_ARTICLE_\nZooblax\n_START_SECTION_\nUtseende\n_START_PARAGRAPH_\nGanske store (30-65 millimeter), avlange, gulbrune til r\xc3\xb8dbrune trebukker. Antennene er tynne og kortere enn kroppen, kjevene ikke forst\xc3\xb8rrede. Fasett\xc3\xb8ynene er store, ikke utst\xc3\xa5ende. Pronotum er mer eller mindre trapesformet, bakhj\xc3\xb8rnene spisst utst\xc3\xa5ende. Sidekanten kan ha pigger.  Dekkvingene er lange, parallellsidige med avrundede "skuldre" og avrundet spiss, med opph\xc3\xb8yde lengderibber.\n_START_SECTION_\nLevevis\n_START_PARAGRAPH_\nLarvene borer i d\xc3\xb8d ved, ofte i d\xc3\xb8de r\xc3\xb8tter. De etterlater seg grove ganger i veden. Utviklingen tar flere \xc3\xa5r. Disse billene bes\xc3\xb8ker ikke blomster.\n_START_SECTION_\nUtbredelse\n_START_PARAGRAPH_\nSlekten er utbredt p\xc3\xa5 \xc3\xb8ygruppene Andamanene og Nikobarene, og p\xc3\xa5 Sulawesi.'